section_heading: Koncertni nastupi
paragraph_text: Sastav je gotovo svaki koncert do 2007. završavao s pjesmom "One Step Closer", osim na koncertima Live 8, Summer Sonic i Road to Revolution: Live at Milton Keynes. Tijekom 2001, na dodjeli "MTV Video Music Award" pjesmu su izveli zajedno sa sastavom X-Ecutioners, te napravili nešto poput remix amosfere, prije završnog dijela pjesme. Od 2003. do 2007. sve izvedbe uključuju stih koji je pjevao Jonathan Davis na Reanimationu, t.j. Shinoda je ponavljao riječi "Blood is pouring" sve do završnog dijela pjesme kada Bennington vrišti "Shut up when I'm talking to you!". Osim Davisa koji se pojavio tijekom "Projekt Revolution 2004 Toura", pjesmi su se pridružili i Sonny Sandoval iz P.O.D.-a na "Meteora World Touru", Mark Chavez iz Ademe, Wes Scantlin iz Puddle of Mudda, Doug Robb iz Hoobastanka, Jay Z, Eminem i drugi. Tijekom turneje sastava 2007., "One Step Closer" korištena je za otvaranje koncerata, a dio s Reanimationa je uklonjen. Također, predstavljen je novi prošireni intro s ritam gitarom koju svira Mike Shinoda. U 2008. godini pjesma se više nije izvodila na početku koncerta, nego samo na koncertu Live at Milton Keynes, koncertu koji je poslužio kao podloga za izdavanje novog live albuma Road to Revolution: Live at Milton Keynes, izdanog 24. studenog 2008.